सीबीआई ने भी सोशल मीडिया पर वायरल तस्वीरों को इकट्ठा करना शुरू कर दिया है। सूत्रों के अनुसार, वायरल तस्वीरों को इकट्ठा करने के बाद पीड़िताओं से उनकी पहचान भी कराई जा रही है। तीन अखबारों के मालिक व दर्जन पर संस्था चलाने वाले ब्रजेश के साथ कई मौकों पर ली गई शहर के रसूखदारों की फोटो सोशल मीडिया पर वायरल हो रही है। इसमें सरकारी आयोजन, शादी समारोह, पार्टी आदि के अवसर के फोटो शामिल हैं। समय-समय पर ली गई इन तस्वीरों को बालिका गृह कांड की जांच के बीच वायरल किया जा रहा है। कई लोगों ने तो अपने सोशल मीडिया अकाउंट पर ब्रजेश के साथ पोस्ट की गई तस्वीरें हटा ली हैं। हालांकि, कई लोगों की तस्वीरें अब भी उनके अकाउंट पर हैं। इनमें कई सफेदपोश व अफसर भी शामिल हैं।